مریخ‌دا گؤرونن سطح خۆصیّتلری مایع سۇیون ان آزین‌دان بعضاً گزگنین سطحینده مؤوجود اوْلدوغونو گؤستریر. تمیزلنمیش اراضی‌نین بؤیوک خطی زولاقلاری (آخین کاناللاری اوْلاراق بیلینیر) سطحی تقریباً ۲۵ یئرده کسیر. بعضی قورولوشلارین بوزلاقلارا و یا لاوایا گؤره یاراندیغی فیکیرلشیل‌سه ده، بۇنلارین یئرآلتی سۆکئچیریجی داشلارلاردان سۇیون چیخماسی زامانی باش وئرن اروزییایا گؤره عمله گلدیکلری فیکیرلشیلیر. ان بؤیوک نومونه‌لردن بیری - ما'آدیم والیس ۷۰۰ کیلومتر اۇزونلوغون‌دادیر و ۲۰ کیلومتر انی و ۲ کیلومتر  درین‌لییی ایله بؤیوک کانیون‌دان داها بؤیوک‌دور. اوْنون مریخ تاریخی‌نین ارکن واختیندا آخان سۇ ایله اراضییه قازیندیغی فیکیرلشیلیر. بۇ کاناللارین ان گنجلری‌نین یالنیز بیر نئچه میلیون ایل بۇندان اوّل فورمالاشدیغی فیکیرلشیلیر. باشقا یئرلرده، اؤزل‌له مریخ سطحی‌نین ان قدیم اراضیلرینده دره‌لرین اینجه، دنتریتیک شبکه‌لری لاندشافتین مؤهوم حیصّه ‌لرینه یاییلیب. بۇ دره‌لرین خۆصیّتلری و یاییلماسی گؤستریر کی، اوْنلار ارکن مریخ تاریخینده یاغیش و یا قار یاغماسینین سبب اوْلدوغو آخینتی ایله یارانیبلار. یئرآلتی سۇ آخینی و قرونت سولارینین تپه مایلینه گله‌رک توْرپاغی مایل‌دن یویوب آپارماسی بعضی شبکه‌لرده واجیب کؤمک‌چی روْل اوْینایا بیلر، آنجاق چؤکمه دمک اوْلار کی،  بۆتون حاللاردا کسیلمه‌نین اساس سببی‌دیر.